Diskusjon:Julebukk

message: :Da jeg leste om Halloween i dag, ble jeg minnet om en gammel mistanke jeg har hatt om slektskapet barnas Halloween-utkledning og påfølgende godtetigging har med julebukkskikken. 
Alle Wikipediaer jeg har vært innom bruker den samme forklaringen på julebukk, med litt forskjellige varianter. Det er en geitebukk i en eller annen variant. Men på finsk heter det joulupukki. Pukki betyr riktignok bukk også, men joulupukki betyr julenissen. Pukki ligner også på ordet puke, som i følge Falk og Torps etymologiske ordbok (over det danske og norske sprog) betyr "smådjevel", spøkelse, nisse etc. Se også ovenfor om Punkie Nigth. Noen steder i UK heter det Pookie Night. Tilfeldig? Neppe.
Min tese er at disse skikkene er relaterte. Også julebukkskikken er etter min oppfatning mer relatert til noe opprinnelig djevelsk enn noe hyggelig. Det støttes også av Falk og Torp. Der diskuteres bukk igjen som noe djevelsk. En haugbukk var et troll.
Burde "noen" ta inn noe om dette i artiklene om disse emnene? Og hvem vet hvilke brukere som har greie på temaet?
Siden jeg ikke er helt kjent med hvordan man får opp en diskusjon om et tema, legger jeg dette innlegget også inn på Julebukks diskusjonsside.--Teodor 1. nov 2006 kl. 01:22 (UTC)
thread_title: Relasjonen Halloween og julebukktradisjonen

message: En innsender i Glåmdalen (i dag 13. januar 2011, s. 20) skriver om feil han har funnet på eget fagfelt i Wikipedia. Siden innsenderen er Ronald Grambo og har kompetanse på folkeminne, er det gjerne verdt å høre på ankepunktene. Et av dem gjelder denne artikkelens tema. Ifølge Grambo har julebukktradisjonen ikke sitt opphav i norrøn religionsutøvelse. Dette et synspunkt forskere har forlatt, ifølge Grambo. Noen som har nyere kilder på julebukkforskningen for hånden? Vennlig hilsen, Ordensherre 13. jan 2011 kl. 17:10 (CET)
replies: text: Hva med å kontakte Grambo og spørre om han kunne tenke seg å forbedre artikkelen? Vi trenger flere bidragsytere med fagkunnskap! Vidarfe 14. jan 2011 kl. 14:17 (CET)
replies: text: :Vår artikkel tar et lite forbehold, kan jeg se; «...er trolig en overlevering...», men det er klart det kunne ha vært referansebelagt. --Finn Bjørklid 14. jan 2011 kl. 16:35 (CET)
Spørsmålet og påstanden er formulert feil: definisjonen av julebukk som det utøves idag, med barn med karnevalsmasker og 'trick-or-treat' har ikke noe med norrøn religionsutøvelse å gjøre, men hvordan var norrøn religionsutøvelse i det hele tatt? Derom vet vi lite, og det lille vi vet kommer mest fra historieinteresserte kristne i århundrene etter den norrøne kulten 'opphørte'. 
At geita fikk følge med i kulturen, i skikkene rundt julen, er det ingen tvil om: trolig ble den sett som ufarlig og integrert i skikker og myter i norden som i resten av nordeuropa.
Julebukk, som i å kle seg ut og gå husimellom på besøk, har trolig røtter langt tilbake både i Norden og i regionene rundt Alpene i Europa: den utkledde i dyreskinn og maske har overlevd i forskjellige skikkelser og skikker i den mørke årstiden. Under forskjellige navn og med variasjoner i utforming har mannlige og kvinnelige figurer overlevd, med et par trekk til felles: skikkelsene skremmer og kan ta deg med seg ut i natten. Likevel er det vanskelig å se dette som del av religionsutøvelse; det er klart at skikkelsen med horn ikke er fra gudeverden, men mer fra det åndelige, fra dødsriket eller det underjordiske.
thread_title:  Norrønt opphav?  

message: Jeg har nettopp endret 1 ekstern(e) lenke(r) i artikkelen Julebukk. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20121231164340/http://www.popularhistoria.se/artiklar/julbocken-i-maskopi-med-morka-makter til http://www.popularhistoria.se/artiklar/julbocken-i-maskopi-med-morka-makter/
Med hilsen—InternetArchiveBot (Rapporter feil) 31. jul. 2017 kl. 13:27 (CEST)
thread_title:  Endret eksterne lenker